**Յոահիմ Ֆրանկ** (Գերմաներեն արտասանություն՝ [[Միջազգային հնչյունական այբուբեն|[ˈjoːaxɪm ˈfʁaŋk]]] ( լսել)) Կաղապար:Post-nominals; ծնված՝ սեպտեմբերի 12, 1940) Կոլումբիայի համալսարանի գերմանացի ամերիկաբնակ կենսաֆիզիկոս և Նոբելյան մրցանակակիր։ Նա համարվում է մեկ մասնիկով կրիոէլեկտրոնային մանրադիտակի (cryo-EM) հիմնադիրը, որի համար նա 2017 թվականին Ժակ Դյուբոշեի և Ռիչարդ Հենդերսոնի հետ կիսել է Քիմիայի Նոբելյան մրցանակը։ Նա նաև զգալի ներդրում է ունեցել բակտերիաների և էուկարիոտների ռիբոսոմի կառուցվածքի և դերի մեջ։

Կյանք և կարիերա
---------------

Ֆրանկը ծնվել է Վայդենաու թաղամասում գտնվող Զիգենում։ 1963 թվականին Ֆրայբուրգի համալսարանում ֆիզիկայի բակալավրի իր դիպլոմը և 1967 թվականին, Մյունխենի Լյուդվիգ Մաքսիմիլիան համալսարանի դիպլոմը ստանալուց հետո, Ֆրանկը իր Ph.D.-ն ստացել է Մյունխենի Տեխնիկական համալսարանից։

Որպես Հարքնեսի հետդոկտորանտ, նա հնարավորություն ունեցավ երկու տարի սովորելու Միացյալ Նահանգներում. Ռոբերտ Նաթանի հետ Կալիֆորնիայի տեխնոլոգիական ինստիտուտի ռեակտիվ շարժիչների լաբորատորիայում, Կալիֆորնիայի համալսարանի Դոններ Լաբորատորիայում, Բերկլի, և Քորնելի համալսարանում, Իթակա, Նյու Յորք։ 1972 թվականի աշնանը նա կարճ ժամանակով վերադարձավ Մարտինսրիդի Մաքս Պլանկի կենսաքիմիայի ինստիտուտ՝ աշխատելով որպես գիտաշխատող, էլեկտրոնային մանրադիտակի մասնակի փոխկապակցվածության տեսության վրա, այնուհետ, 1973 թվականին, նա միացավ Քեմբրիջի համալսարանի Քավենդիշ լաբորատորիային։

1975 թվականին Ֆրանկին Նյու Յորք նահանգի Առողջապահության դեպարտամենտի Լաբորատորիաների և հետազոտությունների բաժնում (այժմ՝ Վադսվորթ կենտրոն) առաջարկեցին ավագ գիտաշխատողի պաշտոն,  որտեղ նա սկսեց աշխատել էլեկտրոնային մանրադիտակի մասնիկային մոտեցումների վրա։ 1985 թվականին նշանակվել է Ալբանիի համալսարանի նորաստեղծ կենսաբժշկական գիտությունների ամբիոնի դոցենտ, իսկ 1986 թվականին՝ պրոֆեսոր։ 1987 և 1994 թվականներին նա մեկնել է Եվրոպա՝ ստեղծագործական արձակուրդի, առաջինը՝ աշխատելու Ռիչարդ Հենդերսոնի հետ, Քեմբրիջի Մոլեկուլային կենսաբանության բժշկական հետազոտական խորհրդում, իսկ մյուսը՝ Հումբոլդտի հետազոտական մրցանակի դափնեկիր Քենեթ Հոլմսի հետ, Մաքս Պլանկի բժշկական հետազոտությունների ինստիտուտում, Հայդելբերգ։ 1998 թվականին Ֆրանկը նշանակվել է Հովարդ Հյուզի բժշկական ինստիտուտի (HHMI) հետազոտող։ 2003 թվականից նա նաև դասախոս էր Կոլումբիայի համալսարանում, իսկ 2008 թվականին միացավ Կոլումբիայի համալսարանին, որպես կենսաքիմիայի և մոլեկուլային կենսաֆիզիկայի և կենսաբանական գիտությունների պրոֆեսոր։

Ծանոթագրություններ
------------------

1. ↑  «The Nobel Prize in Chemistry 2017». The Nobel Foundation. October 4, 2017. Վերցված է October 6, 2017-ին.
2. ↑  Entry in the University Archive Freiburg, Prüfungsausschuss für Diplom-Physiker B 11/593
3. ↑  Entry in the catalogue of the Deutsche Nationalbibliothek: DNB 482124628
4. ↑  «Joachim Frank, PhD | P&S; Research». Արխիվացված է օրիգինալից October 9, 2017-ին. Վերցված է October 5, 2017-ին.
5. 1 2 3  Mossman, Kaspar (December 11, 2007). «Profile of Joachim Frank». *Proc. Natl. Acad. Sci. U.S.A*. **104** (50): 19668–70. Bibcode:2007PNAS..10419668M. doi:10.1073/pnas.0710323105. PMC 2148354. PMID 18056798.
6. ↑  «Archived copy» (PDF). Արխիվացված է օրիգինալից (PDF) October 9, 2017-ին. Վերցված է October 4, 2017-ին.`{{cite web}}`: CS1 սպաս․ արխիվը պատճենվել է որպես վերնագիր (link)
7. ↑  Frank, Joachim (1973), «The envelope of electron microscopic transfer functions for partially coherent illumination», *Optik*, **38**: 519–539.
8. ↑  Wicher, Konrad (2006). *History of the electron microscope: the high voltage electron microscope and beyond at the Division of Laboratories and Research/Wadsworth Center*. Albany, New York: Wadsworth Center, New York State Department of Health. էջ 149.
9. ↑  Frank, Joachim (1975). «Averaging of low-exposure electron micrographs of non-periodic objects». *Ultramicroscopy*. **1** (2): 159–162. doi:10.1016/s0304-3991(75)80020-9. PMID 1236029.